Document ID: 32010D0615
Publication Date: 2010-05-17

Content:
32010D0615
L 271/1
SLUŽBENI LIST EUROPSKE UNIJE
ODLUKA VIJEĆA
od 17. svibnja 2010.
o potpisivanju Dobrovoljnog sporazuma o partnerstvu između Europske unije i Republike Kongo o provedbi zakona, gospodarenju i trgovini u području šuma pri uvozu drvne sirovine i od nje dobivenih proizvoda u Europsku uniju (FLEGT)
(2010/615/EU)
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 5.,
uzimajući u obzir prijedlog Europske komisije,
budući da:
(1)
U svibnju 2003. Europska komisija donijela je priopćenje Europskom parlamentu i Vijeću pod naslovom „Provedba zakona, gospodarenja i trgovine u području šuma (FLEGT): Prijedlog akcijskog plana EU-a”, koji je zahtijevao mjere za rješavanje ilegalne sječe drveta kroz razvoj Dobrovoljnih sporazuma o partnerstvu s državama koje proizvode drvo. Zaključci Vijeća o Akcijskom planu doneseni su u listopadu 2003 (1).
(2)
Vijeće je 5. prosinca 2005. ovlastilo Komisiju da započne pregovore o sporazumima o partnerstvu za provedbu Akcijskog plana EU-a za FLEGT.
(3)
Vijeće je 20. prosinca 2005. donijelo Uredbu (EZ) br. 2173/2005 (2) o uspostavljanju FLEGT sustava za izdavanje dozvola za uvoz drvne sirovine u Uniju iz država s kojima je Unija zaključila dobrovoljne sporazume o partnerstvu.
(4)
Pregovori s Republikom Kongo su zaključeni, a Dobrovoljni sporazum o partnerstvu između Europske unije i Republike Kongo o provedbi zakona, gospodarenju i trgovini u području šuma pri uvozu drvne sirovine i od nje dobivenih proizvoda u Europsku uniju (dalje u tekstu „Sporazum”) započeo je 9. svibnja 2009.
(5)
Sporazum bi trebalo potpisati podložno njegovom kasnijem sklapanju,
DONIJELO JE OVU ODLUKU:
Članak 1.
Potpisivanje Dobrovoljnog sporazuma o partnerstvu između Europske unije i Republike Kongo o provedbi zakona, gospodarenju i trgovini u području šuma pri uvozu drvne sirovine i od nje dobivenih proizvoda u Europsku uniju (FLEGT), odobrava se u ime Unije, podložno sklapanju navedenog Sporazuma (3).
Članak 2.
Predsjednika Vijeća ovime se ovlašćuje da imenuje osobu ovlaštenu za potpisivanje Sporazuma u ime Unije, podložno njegovom sklapanju.
Članak 3.
Ova Odluka stupa na snagu na dan donošenja.
Sastavljeno u Bruxellesu 17. svibnja 2010.

EuroVoc Classification:
Level 1 (Primary): 100145
100152
100146
100143
100142
100147
100156
100161
Level 2 (Secondary): 100280
100229
100185
100251
100171
100169
100180
100193
Level 3 (Tertiary): 5424
651
3062
3489
1432
614
1154
2505
2497
All Tags: 1092
111
216
2792
5585
563
614
651
6897
943